Hrvaški gasilci vse požare spravili pod nadzor

Razmere so stabilne, gasilci imajo vse požare pod nadzorom, je dejal glavni hrvaški gasilski poveljnik Slavko Tucaković. Omenil je pogorišča na območjih Trogirja, Zadra, Omiša in polotoka Pelješac. Glede velikega požara, ki je v Omišu izbruhnil včeraj, je dejal, da tam ni več odprtega ognja. Na območju so zgodaj popoldne našli truplo, življenjsko ogroženih je osem ljudi.